યુવા ફૂટબોલ ખેલાડીઓ અને તેની ટીમ આ ગૂફામાં કોઈ ઉજવણી માટે ગઈ હતી, પરંતુ વરસાદ શરૃ થઈ જતા તેમાં પાણી ભરાવા લાગ્યું હતું, તેથી તત્કાળ રેસ્ક્યૂ ઓપરેશન શરૃ કરાયું હતું. આ લાંબી ગૂફામાં ફસાયેલા બાળકો સુધી ખાવા-પીવાની સામગ્રી પહોંચાડવાના પ્રયાસોથી માંડીને તેને બહાર કાઢવા સુધીનું ઓપરેશન દિવસો સુધી ચાલ્યું હતું અને ફૂટબોલ વર્લ્ડકપ કરતા પણ વધુ લોકો વિશ્વભરમાંથી આ ઓપરેશનમાં રસ લેવા લાગ્યા હતાં. આ સિદ્ધિ પછી અમેરિકાના રાષ્ટ્રપતિ ડોનાલ્ડ ટ્રમ્પ અને ઈંગ્લેન્ડના વડાપ્રધાન થેરેસા સહિત અનેક દેશોમાંથી રેસ્ક્યૂ ટીમ પર અભિનંદનની વર્ષા થઈ હતી.